Christian Reim

Christian Reim (født 30. september 1945 i Porsgrunn) er en norsk jazz- og bluesmusiker (piano og orgel), samt komponist, kjent fra flere innspillinger og band.

Han deltok i NM i jazz med hjembyens Modern Jazz Sounds før han gikk inn i orkestre ledet av Ditlef Eckhoff (1965–1966), samt bluesbandene The Blue Secrets, Public Enemies, The Sapphires og The Dream med Terje Rypdal.  På 70-tallet ledet han sin egen Christian Reim Sextet (med bl.a. Terje Venaas på bass). Reim ledet også en kvartett (1975–1978) med Carl Magnus Neumann, Ole Jacob Hansen/Bjørn Kjellemyr som ga ut Live at Moldejazz 1976 (Jazzaway, 2004). Den kortlevde Filmkvartetten besto av Reim, Neumann, Venaas og Jon Christensen på trommer. I hans trio (1977–1979) spilte Espen Rud og Carl Magnus Neumann. Reim var sentral i Club 7-miljøet, og drev også jazzklubbene Hot House med Kjell Kjær (1979–86) og Jazz Alive (1986–). Videre spilte Reim også i Winds Hot & Cool og Dr. Sträng Hip Ensemble, og har senere ledet egen trio med Andreas Bye og Harald Johnsen, samt vokale bidrag fra Inge Stangvik.

Familie 
Christian Reim er sønnesønn av Johan Jeremiassen, skipsreder og grunnlegger av Porsgrund Porselænsfabrik, og Serine Jeremiassen, som drev fabrikken og skipsrederiet videre etter ektemannens død.

Utgivelser 
Album
Live at Molde Jazzfestival 1976 (Jazzaway, 2004), med Carl Magnus Neumann
Unreleased Works 1969–1979 (Plastic Strip Press, 2008).  Blant annet komposisjoner til musikkfilmen Nedtur fremført av Filmkvartetten (1979)

The Dream
Get Dreamy (1967)

The Hugger Muggers
Raindrops/Love Is True (1966)
Feelin' My Way Through the Years/Come on Up (1967)

Bash
Quiquinita/Kokosnøtter og bananer (1971)

Deltar på
 Terje Rypdal: Bleak House (1968)
 Finn Kalvik: Tusenfryd og grå hverdag (1971)
 Front-teatret & PS-gruppa: Slutt opp, kamerat! (1971)
 Samspill: Fløtt deg EEC, du står i veien for sola (1972)
 Finn Kalvik: Finn (1972)
 Phonogram: Hot Socks (Norway Rocks) (1975)
 Finn Kalvik: To tunger (1976)
 Sonet: Beat og piggtråd – Norsk pop i 60-årene (1976)
 MAI: Rød miks anno 1971–75 (1977)
 Finn Kalvik: Finn Kalviks beste (1978)
 MAI: Club 7 15 år 1963–1978 (1978)
 Finn Kalvik: Finns beste (1980)
 Finn Kalvik: Nærbilde av Finn Kalvik (1980)
 Odin Records: Norsk jazz 1960–1980 (1983)
 Vertigo Records: Norske Riff og Tordenskrall 1967–1992: Norsk hardrock gjennom 25 år (1993)
 Finn Kalvik: Fra A til nÅ – 40 beste (1993)
 Igloo Records: Raveyard Paradise – Norsebeat Flashbacks 1964–1967 (1995)
 Finn Kalvik: 71 81 (2001)
 Universal Music: Contemporary Jazz Guitar (2002)
 NRK/Universal Music: Norsk Rocks Historie Vol. 3: Beatgrupper 1964–1967 (2004)
 NRK/Universal Music: Norsk Rocks Historie Vol. 4: Rhytm'n blues & psykedelia 1966-1969 (2004)
 Jan Garbarek: Jan Garbarek Part 3–4 (2004)
 Melodisc: Stellar Voyage – Rare Rock Grooves and Fusion from Norway (2005)
 Unidisc: Norsk musikk i 100 – Vol. 3: Beat og piggtråd (2005)
 MAI/Universal Music: MAI 1973–1983 (2016)

Referanser

Eksterne lenker   
 
 Biografi fra Jazzbasen.
 Diskografi fra Jazzbasen.

Norske jazzpianister
Norske jazzorganister
Norske jazzkomponister
Personer fra Porsgrunn kommune